| ***Hepatica nobilis*** |
| --- |
| Triskiautė žibuoklė (Hepatica nobilis)Triskiautė žibuoklė |
| Mokslinė klasifikacija |
| 

|  |  |
| --- | --- |
| Karalystė: | Augalai  *( Plantae)* |
| Skyrius: | Magnolijūnai  *( Magnoliophyta)* |
| Klasė: | Magnolijainiai  *( Magnoliopsida)* |
| Poklasis: | Vėdrynažiedžiai  *( Ranunculidae)* |
| Šeima: | Vėdryniniai  *( Ranunculaceae)* |
| Gentis: | Žibuoklė  *( Hepatica)* |
| Rūšis: | Triskiautė žibuoklė  *( Hepatica nobilis)* |

 |
| Binomas |
| ***Hepatica nobilis***Schreb. 1771 |

**Triskiautė žibuoklė** (lot. *Hepatica nobilis*) – vėdryninių (*Ranunculaceae*) šeimos, žibuoklių (*Hepatica*) genties augalų rūšis. Lietuvoje gausi, kurioje dar vadinama *žibuokle*, *žibute*, *žibuole*, *dėlute*, *kepenų žolele*, *kepingelbe*, *palazdžiu*, *šunipijolke*.

Paplitimas ir buveinės
----------------------

Savaime paplitusios šiuose Europos regionuose: pietinėje Fenoskandijoje, Baltijos kraštuose, Rusijos Federacijos europinės dalies centre, Baltarusijoje, Ukrainoje, Moldavijoje, Centrinėje Europoje, Pietų Europoje, išskyrus Graikiją, Prancūzijos rytuose.

Azijos žemyne auga rytinėje Kinijoje, Korėjos pusiasalyje, Japonijos Honsiu saloje.

Dažniausiai auga lapuočių, mišriuose ir spygliuočių miškuose, krūmynuose, pamiškėse, kelių pakelėse.

Išvaizda
--------

Daugiametis, apie 5-25 cm aukščio žolinis augalas, turintis trumpą šakniastiebį ir ilgais minkštais lapeliais apaugusį stiebą. Lapkočiai ilgi, apaugę ilgais švelniais plaukeliais; lakštai triskiaučiai, su širdiškais arba inkstiškais pagrindais ir plačiomis lygiakraštėmis skiautėmis. Lapų viršutinė pusė žalia, neplaukuota, o apatinė – violetinio atspalvio,[reikalingas šaltinis] ilgais, minkštais, šilkiškais plaukeliais. Pamatiniai lapai žiemojantys, kurie puikiausiai peržiemoja po sniegu, bet atsiradus žiedams, po truputį lapai sunyksta. Išauga nauji šviesiai žali lapeliai. Žiedai pavieniai, vainiklapiai 6-7, kurie melsvai violetiniai, išorinėje pusėje šviesesni, rečiau pasitaiko rožiniai arba balti. Nektarinių nėra, kuokelių daug, kurie su baltais ar rausvais koteliais ir beveik baltomis dulkinėmis. Vaisiai pailgi, plaukuoti, su snapeliu.

Sėklas platina skruzdėlės.

Žydėjimas
---------

Tai vieni iš anksčiausiai pavasaryje pražystančių augalų Lietuvoje, kurioje žydi kovo–balandžio (kartais gegužės) mėnesiais.

Panaudojimas ir naudingosios medžiagos
--------------------------------------

Nuodingas. Vaistams vartojama žolė, lapai ir žiedai. Lapai pjaunami tik jauni, be lapkočių, augalams peržydėjus, žiedai – žydėjimo pradžioje.

Auginama darželiuose kaip dekoratyvinis augalas; yra išvestų dekoratyvinių formų.

Lapuose yra glikozido hepatrilobino, ranunkulino, protoanemonino, rauginių, mineralinių medžiagų, cukraus, saponinų. Liaudies medicinoje naudojama galvos skausmams, kosuliui ir karštinei gydyti, pasižyminti antiseptinėmis savybėmis.

Sinonimai
---------

Triskiautės žibuoklės lotynų k. sinonimų sąrašas:

* *Anemone angulosa* Lam. 1783
* *Anemone hepatica* L. 1753
* *Anemone hepatica* var. *acutiuscula* Pritz. 1841
* *Anemone praecox* Salisb. 1796
* *Anemone triloba* Stokes 1812
* *Hepatica anemonoides* Vest 1805
* *Hepatica angulosa* DC. 1817
* *Hepatica hepatica* H.Karst. 1882
* *Hepatica triloba* Chaix 1786

Literatūra
----------

Pavasarį žydintys augalai, Živilė Lazdauskaitė, Vilnius, Mokslas, 1985, 16 psl.

Šaltiniai
---------

1. 1 2 3  botanikos-sodas.vu.lt / Žibuoklė (Hepatica) | Vilniaus universiteto Botanikos sodas
2. ↑  Algirdas Lekavičius. *Vadovas augalams pažinti*. – Vilnius: Mokslas, 1989. // psl. 101
3. ↑  worldfloraonline.org / *Hepatica nobilis* Schreb.; World Flora Online | *anglų k.*

Nuorodos
--------

* powo.science.kew.org / *Hepatica nobilis* Schreb. | Kju sodo svetainė Plants of the World Online, apie triskiautę žibuoklę | *anglų k.*
* wfoplantlist.org / Hepatica nobilis Schreb. (triskiautė žibuoklė) | *anglų k.*
* luontoportti.com / Hepatica *Hepatica nobilis* (triskiautė žibuoklė) | *anglų k.*

Galerija
--------

* Morfologinis piešinysMorfologinis piešinys
* Triskiaučių žibuoklių puokštėTriskiaučių žibuoklių puokštė
* Tipiškos spalvos žiedasTipiškos spalvos žiedas
* Apatinė žiedo pusėApatinė žiedo pusė
* Dviejų skirtingų spalvinių tonų žiedai iš tos pačios miško vietovės prie Keilos (Estija)Dviejų skirtingų spalvinių tonų žiedai iš tos pačios miško vietovės prie Keilos (Estija)
* Baltos spalvos formos žiedas (Keila, Estija)Baltos spalvos formos žiedas (Keila, Estija)
* Baltažiedė žibuoklių formaBaltažiedė žibuoklių forma
* Rausvažiedė žibuoklių formaRausvažiedė žibuoklių forma
* Mažiau įprastas žibuoklės žiedas su 11 vainiklapiųMažiau įprastas žibuoklės žiedas su 11 vainiklapių
* 
* Žiedai ir lapeliaiŽiedai ir lapeliai
* Triskiaučių žibuoklių buveinėTriskiaučių žibuoklių buveinė
* Triskiautės žibuoklės lapaiTriskiautės žibuoklės lapai

|  |  |
| --- | --- |
|  | **Vikiteka: Triskiautė žibuoklė** – vaizdinė ir garsinė medžiaga  |